Zimbabwiese ambassadeur vra in Australië asielFoto: Nehanda Radio Jacqueline Zwambila, Zimbabwe se ambassadeur in Australië, het Saterdag, vier dae voor haar terugkeer na Zimbabwe na haar termyn sou verstryk, asiel in Australië gevra, aldus Associated News Press. Zwambila sou Dinsdag na Zimbabwe terugkeer, en die Zimbabwiese regering het reeds haar vliegtuigkaartjie voorsien. Sy is ‘n ondersteuner van die MDC-opposisie, en het gesê sy vrees dat sy by haar aankoms in Zimbabwe in hegtenis geneem sal word. Sy het die regering van pres. Robert Mugabe as onregmatig beskryf, en Mugabe van ‘n gekonkel met die verkiesing beskuldig, asook dat hy sedertdien ‘n verskerpe viktimisasiebeleid teen die MDC-ondersteuners volg. Sy is nie weer ontplooi na haar termyn verstryk nie. Enkele van haar gesinslede wat by haar is hoop om ook te baat by haar aansoek om asiel. Zwambila het twee weke gelede ‘n diploma in internasionale betrekkinge van die Australian National University verwerf. Australië was een van die eerste lande wat na afloop van die Zimbabwiese verkiesing vroeër vanjaar gevra het dat die verkiesing weens duidelike wanpraktyke oor gehou moet word. Bronne: Nehanda Radio, Trouw, Reuters, AFP, Camberra Times en AFP